Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1051

92. Árucsoport Zenei eszközök; mindezek alkatrésze és tartozéka 92.07 Hangszer, amelyben a hangot elektromos úton keltik vagy erősítik (pl. orgona, gitár, tangóharmónika) 9207 10 30 Digitális zongora A szintetizátorokkal és az elektromos orgonákkal ellentétben, a digitális zongora billentyűelrendezése és -szélessége tökéletesen megegyezik az akusztikus zongoráéval (92.01 vtsz.). Hangmintákat alkalmaznak az akusztikus zongora hangjának lehető legpontosabb visszaadására. A játékmód, beleértve a pedálhasználatot is, teljesen megfelel az akusztikus zongoránál alkalmazottnak. Általában beépített erősítővel és hangszórókkal szerelték. 9207 10 50 Szintetizátor A szintetizátor abban különbözik a 9207 10 alszám alá tartozó többi hangszertől, hogy az előre beprogramozott hangszinek és hangzások mellett, amelyek modulálhatók is, lehetőséget adnak a játékosnak a saját hangszinei és hangzásai beprogramozására. A szintetizátorokban lehetnek más, beépített elektronikus egységek is, mint pl. szempler, erősítő, hangszórók, szekvencer, visszhangosító, torzító, és egyéb effekt egység, valamint elektronikus dobgép. 9207 10 80 Más Ide az olyan elektromos orgonák (keyboard) tartoznak, amelyeken a játékos csak az előre beprogramozott hangszíneket és hangzásokat tudja lejátszani. Nem tud saját maga új hangszíneket, hangzásokat generálni. A hangszerben lehet beépített erősítő és hangszóró is. 1998/19/II. szám XIX. ÁRUOSZTÁLY FEGYVER ÉS L ŐSZER; EZEK ALKATRÉSZE ÉS TARTOZÉKA

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes